DOCUMENT Conducerea PSD a adoptat o declarație pentru susținerea totală a lui Liviu Dragnea și schimbarea legislației penale

Comitetul Executiv al PSD a adoptat vineri o declarație prin care își afirmă susținerea față de Liviu Dragnea și față de premierul Viorica Dăncilă. Mai mult, declarația oficială arată că PSD va realiza ”toate demersurilor legale și constituționale pentru finalizarea și accelerarea procedurilor privind adoptarea modificărilor la legile justiției și a codurilor penale, pentru punerea acestora în acord cu deciziile Curții Constituționale”.

Declarația nu specifică dacă aceste modificări legislative vor fi făcute prin OUG sau în Parlament.

Documentul PSD anunță și ”utilizarea cu determinare a tuturor căilor legale pentru consolidarea autorității Curții Constituționale, astfel încât deciziile definitive și obligatorii ale acestei instanțe supreme să fie respectate și puse în executare de către toate autoritățile statului român”. Deși președintele Klaus Iohannis nu e menționat, e evident că paragraful se referă la poziția acestuia față de revocarea șefei DNA, cerută printr-o decizie a CCR.

Iată declarația integrală adoptată de Comitetul Executiv PSD:

Având în vedere programul de guvernare asumat de Partidul Social Democrat în fața cetățenilor români, la alegerile generale din 2016;

Ținând cont de măsurile din acest program, care urmează să fie luate sau care sunt deja în curs de implementare și care pot aduce beneficii majore în ceea ce privește creșterea veniturilor românilor și pentru realizarea investițiilor de interes strategic pentru România;

Luând în considerare faptul că președintele PSD, Liviu Dragnea, este garantul politic al realizării programului de guvernare și principalul factor de stabilitate al guvernării și al majorității parlamentare;

Respectând prezumția de nevinovăție și dispozițiile în această materie din directivele europene, din deciziile CEDO și ale Curții Constituționale, care statuează acest principiu ca una din valorile fundamentale ale democrației și ale statului de drept,

Comitetul Executiv Național al Partidului Social Democrat,

DECIDE: